Diari Oficial de la Generalitat Valenciana


Sumari del DOGV 3228, del 23-04-1998 (1998/2386)

ORDRE de 3 de març de 1998, de la Conselleria de Cultura, Educació i Ciència, per la qual s'autoritza la implantació del segon cicle d'Educació Infantil a diversos centres docents privats.
--------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3228

Data del DOGV
:   23-04-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/2386


Data del document
:   03-03-1998

Organisme emissor
:   Conselleria de Cultura, Educació i Ciència

Tipus de document
:   Ordre

ORDRE de 3 de març de 1998, de la Conselleria de Cultura, Educació i Ciència, per la qual s'autoritza la implantació del segon cicle d'Educació Infantil a diversos centres docents privats. [1998/Q2386]
  
Els expedients han sigut iniciats a instància dels representants dels centres docents privats que es relacionen en l'annex, en sol·licitud d'autorització per a implantar el segon cicle d'Educació Infantil.
  
La Inspecció Educativa ha emés informe favorable en cada cas, donat que els centres disposen de les condicions necessàries per a accedir a la sol·licitud.
  
Atés que tots son centres d'Educació Preescolar amb autorització o classificació definitiva per a un mínim de tres unitats, la qual cosa els permet impartir el segon cicle complet d'Educació Infantil en els termes establits en la disposició transitòria tercera, punt 1, apartat a), del Reial Decret 1.004/1991, de 14 juny.
  
Vists la Llei Orgànica 8/1985, de 3 de juliol (BOE de 04.07.85), Reguladora del Dret a l'Educació; el Reial Decret 1.004/1991, de 14 de juny (BOE de 26.06.91), pel qual s'estableixen els requisits mínims dels centres que imparteixen ensenyaments de règim general no universitaris; l'Ordre de 17 de juny de 1992 (DOGV de 16.07.92), de la Conselleria de Cultura, Educació i Ciència, que regula la implantació gradual del segon cicle d'Educació Infantil a la Comunitat Valenciana, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em confereix l'article 35 de la Llei de Govern Valencià,
  
ORDENE
  
Primer
  
Autoritzar la implantació del segon cicle d'Educació Infantil, en cadascun dels centres docents privats que es relacionen en l'annex, amb el nombre d'unitats i capacitat màxima de llocs escolars que s'hi especifiquen.
  
Segon
  
Modificar la denominació genèrica dels actuals centres d'educació preescolar inclosos en l'annex, que passarà a ser la de «Centre d'Educació Infantil, segon cicle».
  
Tercer
  
Aquesta ordre esdevindrà efectiva a partir de l'inici del curs acadèmic 1998/1999.
  
DISPOSICIÓ ADDICIONAL
  
Aquesta ordre donarà lloc a les corresponents inscripcions en el Registre de Centres Docents de la Comunitat Valenciana.
  
Contra aquesta ordre, que posa fi a la via administrativa, podrà interposar-s'hi un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació a la persona interessada. Abans de la interposició del recurs, caldrà comunicar-ho prèviament al conseller de Cultura, Educació i Ciència, tal com ho exigeix l'article 110.3 de la Llei 30/1992.
  
València, 3 de març de 1998
  
El conseller de Cultura, Educació i Ciència,
  
FRANCISCO E. CAMPS ORTIZ
  
ANNEX
  
Centre: Hermanas Mantellate.
  
Domicili: C/ Marxalenes, 80.
  
Localitat: València.
  
Província: València
  
Titular: HH Mantellate Siervas de María.
  
Codi: 16322613.
  
Ensenyaments que s'autoritzen:
  
- 3 unitats d'Educació Infantil de segon cicle amb 75 llocs escolars.
  
Centre: Els Xiquets.
  
Domicili: c/ Oms, 20, urbanització Los Olmos.
  
Localitat: Mutxamel.
  
Província: Alacant.
  
Titular: José Verdú Forner.
  
Codi: 06986743.
  
Ensenyaments que s'autoritzen:
  
- 3 unitats d'Educació Infantil de segon cicle amb 66 llocs escolars